钦定古今图书集成/明伦汇编/家范典/第063卷 > 《祭知命弟文》黄庭坚
## 钦定古今图书集成/明伦汇编/家范典/第063卷 > 《祭知命弟文》黄庭坚

君殁荆州，我在万里。殁后四月，始闻讣音。既无孤惸，
恃有兄弟。天既丧我，君不能年。自我哭君，头发尽白。
英风豪气，窘此一棺。拊棺长号，殆无生意。公私之计，
身有所縻。既难以归，舟车可虑，乃得吉卜。旅殡僧坊，
虽远至亲。理则安宴，无惊无恐，扶将上轝。绝恸一觞，
君其尚飨。